दरबारमार्गको भन्दा ठूलो भिड ठमेलमा उर्लिएको थियो । ठमेलको मुख्य प्रवेशद्वार सञ्चय कोषअगाडिको सडकको स्ट्रिट कन्सर्टमा उपस्थित भिडलाई छिचोल्दै ठमेल पस्न हम्मे–हम्मे पथ्र्याे । ठमेल पर्यटन विकास परिषद्का सचिव दावाङ लामाले साढे ३ लाख बढी मानिस न्यू इयर इभमा ठमेलमा ओइरिएको बताए । ‘पहिलेको भन्दा झन्डै दोब्बर मानिस आए । एकदमै राम्रो भयो, झगडा पनि भएन्,’ उनले भने, ‘तीन किलोमिटर बाटो पूरै प्याक थियो ।’ ठमेलको स्ट्रिट कन्सर्टमा बिहानैसम्म नाच्नेहरूको भीड देखिन्थ्यो । दरबारमार्गको पश्चिम जयनेपाल लाइन र पकनाजोलमा सयौं ट्याक्सी ग्राहक पर्खिरहेको दृश्य अझ रोचक थियो ।
